Joventut presenta la programació de novembre de Lluna Plena amb nous horaris i més activitats esportives
08 de novembre 2017

La regidoria de Joventut de l'Ajuntament de Sagunt ha presentat l'oferta d'oci alternatiu per al mes de novembre. El programa Lluna Plena, que ve desenvolupant-se en els últims anys, ha ampliat de manera estable l'oferta al nucli de Sagunt.

L'objectiu del programa Lluna Plena és oferir als i les joves la possibilitat de conéixer maneres alternatives d'oci on participen disfrutant tant en la planificació com en l'execució de les activitats. Per a este mes, hi ha noves activitats i sorpreses, a més d'augmentar les activitats esportives i l'horari. En este sentit, destaca com a novetat el taller de _park__our_, una modalitat d'esport urbà, juntament amb altres activitats esportives tant en pista com en piscina.

Per este motiu, i en col·laboració amb la regidoria d'Esports, durant diversos caps de setmana del mes de novembre es practicarà a_qua__gym_, una modalitat de fitness aquàtic amb nombrosos exercicis centrats en la tonificació muscular; _N__inja Warrior_, jocs d'habilitat i competició per equips en la piscina amb l'ús d'inflables aquàtics, matalassets, etc.; _C__ubbà_, sistema d'entrenament col·lectiu; _Ka__ngoo_, activitat esportiva amb salts amb les botes _Ka__ngoo Jump__s_; _Cross__fit_, entrenament en circuits, així com tornejos de futbol sala, bàdminton, escacs o bàsquet, en col·laboració amb els clubs locals. A més a més, també com a novetat, alguns dels dies amplien horari fins a les 00.00 hores, com dissabte que ve, o fins i tot fins a les 02.00 del matí; en este cas, només per a majors de 16 anys.

També destaquen les activitats de Lluna Plena a l'abric del Festival Novembre Negre que també organitza la regidoria de Joventut. És el cas del taller de curts express per a preparar el Concurs de Curts del festival, el taller de doblatge de pel·lícules de cinema negre, sessions de jocs de rol i jocs de taula de misteri o _l’es__cape room_, un joc en el qual un grup de jugadors que són tancats en una habitació hauran de solucionar enigmes i trencaclosques de tot tipus per a anar desenllaçant la història i aconseguir "escapar" abans que finalitze el temps disponible.

A més d'estes novetats, l'oferta d'oci la Lluna Plena es completa amb altres tallers com d'expressió corporal, tornejos de videojocs (_FIFA, Naruto, Just Dance, Street Fighter, Tekke__n,_ etc), i tornejos de jocs tradicionals o de taula, com parxís o futbolí.

Finalment, destaca l'eixida que tindrà lloc el diumenge 19 de novembre amb el Lluna Plena Natura, amb una excursió gratuïta a la Ruta de les Cadenes a la Serra Calderona.

El programa ve impulsat pels Corresponsals en els IES, el grup de voluntaris de la regidoria, i este curs té com a objectiu primordial la seua implantació en el nucli històric, que ha traslladat la seua seu a Sagunt a les instal·lacions del Centre Cultural Mario Monreal.

Per a més informació i per a fer les inscripcions als tallers es poden trobar en [www.llunaplena.saguntjove.es](http://www.llunaplena.saguntjove.es/).

![](/media/lzknqpb1/90-lluna-plena.jpg)  
  

*   [](http://www.facebook.com/sharer.php?u=https://aytosagunto.es/va/actualitat/joventut-presenta-la-programacio-de-novembre-de-lluna-plena-amb-nous-horaris-i-mes-activitats-esportives/ "Facebook")
*   [](http://twitter.com/share?url=https://aytosagunto.es/va/actualitat/joventut-presenta-la-programacio-de-novembre-de-lluna-plena-amb-nous-horaris-i-mes-activitats-esportives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-presenta-la-programacio-de-novembre-de-lluna-plena-amb-nous-horaris-i-mes-activitats-esportives/ "Linked In")
*   [](mailto:?body=https://aytosagunto.es/va/actualitat/joventut-presenta-la-programacio-de-novembre-de-lluna-plena-amb-nous-horaris-i-mes-activitats-esportives/)